Az évfolyam- és a szakdolgozatra vonatkozó egységes hivatkozási szabályok

1. A szöveget Word programban, 12 pontos Times New Roman betűtípussal írva kérjük megküldeni.
2. A szövegben kérjük a kiskötőjelek (például büntetés-végrehajtás), a nagykötőjelek (például 1990–2020, 24–29. o., Osztrák–Magyar Monarchia, HVG–ORAC Lap- és Könyvkiadó) és a gondolatjel – mondaton belüli közbeékelés esetén – megkülönböztetését.
3. A jegyzeteket lábjegyzet (és nem végjegyzet) formájában kérjük elhelyezni.
4. Az oldalszámot a magyar „o.” (oldal) jelzéssel kérjük ellátni.

Az irodalomban említett szerző(k) teljes nevét és a mű pontos, teljes címét kérjük feltüntetni az alábbi módon:
· Szerző(k) (kiskapitális), cím (kurziválva), alcím (ha van, kurziválva), (ha van, fordító), kiadás helye, ideje, kiadó, az egész kötet vagy a hivatkozott idézet oldalszáma, sorozatcím. Például KRIPPENDORFF, James: Az új-guineai shelmikedmuk élete. Ford. BARTOS Tibor. Budapest, 2002. Gondolat, 340. o.
· Folyóiratban megjelent tanulmány esetében: szerző (kiskapitális), cím, a folyóirat címe (kurziválva), kiadási év, hányadik szám (napilapoknál dátum), oldalszám. Például FEJTŐ Ferenc: Négyszáz éve született Descartes. Jelenkor, 1993. 1. sz. 17–25. o.
· Ha gyűjteményes kötetben megjelent írásra utal: szerző, cím, „In” szócska (kettőspont nélkül), a gyűjteményes kötet szerzője vagy szerkesztője (kiskapitális), a gyűjteményes kötet címe, illetve alcíme (kurziválva), kiadás helye, ideje, kiadó neve, oldalszám, sorozatcím. Például KOMORÓCZY Géza: A babilóni fogság. In KOVÁCS Géza (szerk.): Hagyományok ütközése. Budapest, 1998. Blanko, 56–99. o.
· A lábjegyzetekben már szereplő műre történő rövidített hivatkozás: szerző vezetékneve és a mű kiadásának évszáma, oldalszám. Például KOMORÓCZY 1998. 98. o.
· [bookmark: _Hlk93666194]Internetes hivatkozás esetén az URL-cím (teljes link) megjelölésével történik a hivatkozás. Az internetes hivatkozás nem helyettesíti a szerzőre és a műre vonatkozó bibliográfiai adatokat, hanem kiegészítő információ a fellelhetőség helyét illetően. Például AMBRUS István: A koronavírus-járvány és a büntetőjog. MTA Law Working Papers, 2020. 5. sz. https://jog.tk.hu/mtalwp/a-koronavirus-jarvany-es-a-buntetojog.

